# **ОБЩИНСКИ СЪВЕТ НА ОБЩИНА ДИМИТРОВГРАД**

*6400 гр.Димитровград, бул.”Г.С.Раковски” № 15; www.dimitrovgrad.bg*

*Председател – Тел.: 0391/68210; 68212; факс: 0391/66764*

*e-mal: obs@dimitrovgrad.bg;* [*predsedatel@dimitrovgrad.bg*](mailto:predsedatel@dimitrovgrad.bg)*;*

**ДО**

**ОБЩИНСКИ СЪВЕТ**

**ДИМИТРОВГРАД**

**ДОКЛАДНА ЗАПИСКА**

**ОТ ГЕРГАНА КРЪСТЕВА - ПРЕДСЕДАТЕЛ НА ОБЩИНСКИ СЪВЕТ – ДИМИТРОВГРАД**

**ОТНОСНО**: **Избор на регистриран одитор, който да извърши задължителен независим финансов одит на годишния финансов отчет за 2017г. на МБАЛ „Св.Екатерина”ЕООД**

**УВАЖАЕМИ ОБЩИНСКИ СЪВЕТНИЦИ,**

Съгласно чл.11 ал.1 т.3 от Наредба №6 за реда и условията, при които Община Димитровград упражнява правата на собственик върху общинската част от капитала на търговските дружества /приета с решение №431 от 18.12.2009г./ едноличният собственик на капитала в общинските предприятия - еднолични търговски дружества /Общинският съвет/ приема годишния счетоводен отчет и баланса, взема решение за разпределяне на печалбата и нейното изплащане и за изплащане на тантиеми и техния размер.

С решение №618/25.05.2017г. на ОбС-Димитровград бе взето решение за приемане на годишния отчет за 2016г. на МБАЛ „Св.Екатерина” ЕООД и решение за освобождава от отговорност управителя на МБАЛ „Св.Екатерина” ЕООД д-р Матей Матеев за дейността за 2016 година, но не бе взето решение за избор на регистриран одитор, който да извърши независим финансов одит на годишния финансов отчет за 2017г. на МБАЛ”Св.Екатерина”.

На осн. чл. 37 ал.1 т.1 б.”а” и б.”в” от ЗСч. МБАЛ”Св.Екатерина” ЕООД подлежи на независим финансов одит на годишния финансов отчет за 2017г.

Предвид горното предлагам следния проект за

**Р Е Ш Е Н И Е:**

На основание чл. 21, ал. 1, т. 8 от ЗМСМА и чл.11 от Наредба №6 за реда и условията, при които Община Димитровград упражнява правата на собственик върху общинската част от капитала на търговските дружества Общински съвет –Димитровград избира регистрирания одитор Н. Ж. Д. с диплома № \*\*\*\* от 1999г. да извърши одит на годишния финансов отчет за 2017г. на МБАЛ ”Св.Екатерина”ЕООД.

**ГЕРГАНА КРЪСТЕВА**

*Председател на Общински съвет*

*Димитровград*